*A határozati javaslatok elfogadásához*

*a Mötv. 88. § (2) bekezdése alapján* ***minősített*** *többség szükséges,*

*az előterjesztés* ***nyilvános ülésen tárgyalható****!*

*245. számú előterjesztés*

Bátaszék Város Önkormányzat Képviselő-testületének 2018. október 31-én

16,00 órakor megtartandó ülésére

*a Mikrotérségi Óvoda és Bölcsőde Intézmény-fenntartó Társulása társulási megállapodásának I. módosítása*

|  |
| --- |
| **Előterjesztő:** Dr. Bozsolik Róbert polgármester **Készítette:** Takácsné Gehring Mária aljegyző  **Törvényességi ellenőrzést végezte:** Kondriczné dr. Varga Erzsébet jegyző **Tárgyalja:**KOIS Bizottság: 2018. 10. 29. Pénzügyi és Gazdasági Bizottság: 2018. 10. 30.  |

 **Tisztelt Képviselő-testület!**

 A képviselő-testület a 159/2018.(V.30.) önkormányzati határozatával hagyta jóvá a Mikrotérségi Óvoda és Bölcsőde Intézmény-fenntartó Társulása (továbbiakban: Társulás) új társulási megállapodását, melyet a Társulásban részt vevő települések képviselő-testületei szintén májusban tárgyaltak, és hagytak jóvá. Az új társulási megállapodás elfogadására Alsónána község Társuláshoz történő csatlakozása miatt volt szükség.

Az alsónánai tagóvoda étkeztetését Alsónána Község Önkormányzata a GALAGONYA-TÁBOR Vendéglátó, Kereskedelmi és Szolgáltató Bt. közreműködésével látta el, mint ahogy az alsónánai általános iskola tanulóinak étkeztetését és a szociális étkeztetést is. A Bt. ügyvezetője egészségi állapotára hivatkozva kérte a Bt-vel kötött szerződések közös megegyezéssel történő megszüntetését szeptember végén azzal, hogy október 1-jétől már nem tudja vállalni a feladatok ellátását.

Mivel az óvodai nevelés feladatát ez év szeptember 1-jétől a bátaszéki intézményen keresztül látja el a nánai önkormányzat, ezért megkeresték az óvoda igazgatóját, aki az egyeztetéseket követően vállalta Alsónánán mind a gyermekétkeztetés, mind pedig a szociális étkeztetés ellátását 2018. október 1-jétől.

Az óvodai étkeztetés elszámolása érdekében szükséges a Társulás társulási megállapodásának felülvizsgálata és módosítása, melynek tervezete az előterjesztés melléklete.

Kérem a tisztelt képviselő-testületet az előterjesztés megtárgyalására.

Az előterjesztést megküldtük a Társulásban résztvevő települések számára is jóváhagyás céljából.

**H a t á r o z a t i j a v a s l a t :**

**a Mikrotérségi Óvoda és Bölcsőde Intézmény-fenntartó Társulása társulási megállapodásának I. módosítására**

Bátaszék Város Önkormányzatának Képviselő-testülete

1. *Magyarország helyi önkormányzatokról szóló 2011. évi CLXXXIX. törvény* 88. §-ban *bekezdésében* foglaltak alapján a Mikrotérségi Óvoda és Bölcsőde Intézmény-fenntartó Társulása társulási megállapodásának I. módosítását 2018. november 1. napjával – a határozat melléklete szerinti tartalommal – jóváhagyja,
2. egyben felhatalmazza a város polgármesterét a társulási megállapodás módosításának aláírására.

*Határidő:* 2018. november 1.

*Felelős:* Dr. Bozsolik Róbert polgármester

 (a módosítás aláírásáért)

*Határozatról értesül:* társulásban érintett települések polgármesterei

 MOB igazgatója

 Bátaszéki KÖH pénzügyi iroda

 irattár